《次韵酬子功见赠》
宋代·黄履

一绪连文璧几重，早年宏丽压机龙。心闲自结千岩月，音妙谁听万壑松。

清入奇怀诗信笔，暗通大道酒盈钟。宾筵忽得阳春句，属和翻愁雪意浓。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。